Document ID: /roh_data/filtered/fineweb-2-filterrobots_roh.jsonl.gz/63724

La «Stubete am See» 2022, quai èn stads divers concerts sin palcs en hotels e quatter represchentaziuns en la chasa da scola Champsegl. Questas avain nus registrà per preschentar en l'Artg musical. Uss udis il concert dal duo TOPF che fa udir l'arpet en tut sias fassettas, cun elements tradiziunals e bler gust d'experimentar.
Il duo Topf, quai èn Töbi Tobler e Christoph Pfändler, che sunan l'arpet da moda virtuosa, l'instrument ch'ins auda surtut en la musica Appenzellaisa. Tar els dus na datti però blera tradiziun. Lur musica è innovativa, experimentala e surpassa tut ils cunfins. Cumenza ha tut avant blers onns cur che Töbi Tobler é sta il magister da Christoph Pfändler, uss fan els ensemen musica ed èn enconuschents tar in vast public.